b'\n_START_ARTICLE_\nPrepisani\n_START_SECTION_\nZa\xc4\x8detki\n_START_PARAGRAPH_\nAvtor scenarija Jonas \xc5\xbdnidar\xc5\xa1i\xc4\x8d zatrjuje, da prve ideje za nadaljevanko segajo v leto 2000, ko naj bi med no\xc4\x8dnimi pokera\xc5\xa1kimi seansami razlagal osnovne zaplete kolegom za karta\xc5\xa1ko mizo. Prve javne bele\xc5\xbeke o nastajanju projekta pa segajo v za\xc4\x8detek leta 2009, ko je scenarist na YouTube objavil prvih nekaj idej in na\xc4\x8drtov v zvezi z nadaljevanko.\n_START_SECTION_\nPremiera\n_START_PARAGRAPH_\nNadaljevanka se je prvi\xc4\x8d zavrtela pred ob\xc4\x8dinstvom 10. septembra 2010 na Pre\xc5\xa1ernovem trgu v Ljubljani, kjer so si gledalci lahko ogledali prve tri epizode nove nadaljevanke. Premiero si je ogledalo kakih 300 gledalcev, prisotni pa so bili tudi ustvarjalci._NEWLINE_Na spletu si je bilo novo nadaljevanje mogo\xc4\x8de ogledati vsak ponedeljek, sredo in petek. Zaradi pogodbe s SiOL so bile posamezne epizode objavljene na uradni strani nadaljevanke z enotedenskim zamikom, prav tako tudi epizode uradnega podcasta.'